Darnell Furlong

Darnell Anthony Furlong (sündinud 31. oktoobril 1995 Lutonis) on Inglismaa jalgpallur, kes mängib kaitsjana Inglismaa Premier League'i klubis West Bromwich Albion.

Ta alustas klubikarjääri Queens Park Rangersis, mille noorteakadeemiaga liitus 2006. aastal. Esimese profilepingu sõlmis ta klubiga 2014. aastal. Klubi põhimeeskonnas debüteeris ta 21. veebruaril 2015 Inglismaa kõrgliiga mängus Hull City vastu. Hooajal 2015–16 mängis ta laenul Inglismaa neljanda liiga klubides Northampton Town ja Cambridge United. Hooaja 2016–17 esimeses pooles oli ta laenul Inglismaa tugevuselt kolmanda liiga klubis Swindon Town, seejärel naasis Queens Park Rangersi.

2019. aasta juulis sõlmis ta nelja-aastase lepingu West Bromwich Albioniga. 12. detsembril 2020 lõi Furlong mängus Newcastle Unitedi vastu oma esimese värava Inglismaa kõrgliigas.Newcastle 2-1 West Brom. bbc.com. 12.12.2020. Vaadatud 5.4.2021

 Viited 

Kategooria:Inglismaa jalgpallurid
Kategooria:Queens Park Rangers FC mängijad
Kategooria:Swindon Town FC jalgpallurid
Kategooria:West Bromwich Albion FC mängijad
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:League Two mängijad
Kategooria:Sündinud 1995